stanford-oval/wikipedia huggingface dataset:
מבקר המדינה
מבקרי המדינה

| מס' | דיוקן | שם (תקופת חיים) | תקופת כהונה | תקופת כהונה | כנסת ממנה | עיסוקים קודמים |
| --- | --- | --- | --- | --- | --- | --- |
| 1 |  | זיגפריד מוזס (1887–1974) | 13 בספטמבר 1949 | 10 בדצמבר 1961 | מונה על ידי נשיא המדינה |  מנהיג ציוני ורואה חשבון |
| 2 |  | יצחק ארנסט נבנצל (1907–1992) | 11 בדצמבר 1961 | 10 בדצמבר 1981 | הכנסת הרביעית |  פרופסור למשפטים יו"ר המועצה המייעצת של בנק ישראל |
| 3 |  | יצחק טוניק (1911–1989) | 14 בינואר 1982 | 7 בינואר 1987 | הכנסת העשירית |  התובע הצבאי הראשי  ראש לשכת עורכי הדין |
| 4 |  | יעקב מלץ (1923–2006) | 5 בפברואר 1987 | 30 ביוני 1988 | הכנסת האחת עשרה |  עורך דין ושופט מחוזי |
| 5 |  | מרים בן-פורת (1918–2012) | 4 ביולי 1988 | 4 ביולי 1998 | הכנסת האחת עשרה |  עורכת דין; סגנית פרקליט המדינה נשיאת בית המשפט המחוזי משנה לנשיא בית המשפט העליון |
| 6 |  | אליעזר גולדברג (1931–2022) | 5 ביולי 1998 | 3 ביולי 2005 | הכנסת הארבע עשרה |  שופט עליון ויושב ראש ועדת הבחירות המרכזית |
| 7 |  | מיכה לינדנשטראוס (1937–2019) | 4 ביולי 2005 | 3 ביולי 2012 | הכנסת השש עשרה |  שופט צבאי, שופט תעבורה ושופט מחוזי |
| 8 |  | יוסף שפירא (1945–) | 4 ביולי 2012 | 3 ביולי 2019 | הכנסת השמונה עשרה | שופט צבאי ושופט מחוזי |
| 9 |  | מתניהו אנגלמן (1966–) | 4 ביולי 2019 | מכהן | הכנסת העשרים ואחת | רואה חשבון, מנכ"ל המועצה להשכלה גבוהה |
בניין מבקר המדינה

בשנת 2016 נחנך בניין משרד מבקר המדינה ברחוב מבקר המדינה בקריית הלאום בירושלים.
ראו גם

חוק יסוד: מבקר המדינה
ועדה לענייני ביקורת המדינה
דיני פניות ציבור למבקר המדינה
חושף שחיתות
משרד החשבונות הכללי של ארצות הברית
INTOSAI
לקריאה נוספת

מיכל טמיר, ומרדכי קרמניצר (מנחה). מבט ביקורתי על מבקר המדינה, המכון הישראלי לדמוקרטיה, 2009.
גד ברזילי, דוד נחמיאס, מוסד ביקורת המדינה: סמכות ואחריות. המכון הישראלי לדמוקרטיה, 1998.
אורלי פישמן וליאור בן דוד, ‏מעמדו וסמכויותיו של מבקר המדינה (סקירה משווה), באתר מרכז המחקר והמידע (ממ"מ) של הכנסת, י"ז באייר תשס"ו 15 במאי 2006.
שולחן עגול בנושא: מבקר המדינה – תפקיד, צורת העבודה וסגנון, המכון הישראלי לדמוקרטיה, 2006.
שלומית לביא, "ביקורת המדינה ברשויות המקומיות בראי התקשורת". בתוך "הביקורת ברשויות המקומיות בישראל" הוצאת משרד הפנים, 1999.
הערות שוליים

↑  בג"ץ 4870/10 רות בלום-דוד עו"ד נ' מבקר המדינה, סעיפים 17-22
↑  מבקר המדינה – תפקיד, צורת העבודה וסגנון, באתר המכון הישראלי לדמוקרטיה
↑  אלי מרזל, מתן גוטמן ואלון רודס, "ממבקר המדינה לנציב זכויות האדם - דרך קצרה והכרחית", עיונים בביקורת המדינה חוברת 63, 2018, עמ' 49
↑  פעילות הוועדה למתן היתרים, באתר של משרד מבקר המדינה
↑  איך מבקר המדינה עזר לך – חלק שני, באתר שקוף - גוף התקשורת של הציבור
↑  איך מוסד מבקר המדינה עזר לך לאורך השנים?, באתר שקוף - גוף התקשורת של הציבור
↑  ד"ר תהילה שחר, ‏חוות דעת של מבקר המדינה הנכתבות בעקבות דרישה של הכנסת או הממשלה, 2010–2024, באתר מרכז המחקר והמידע (ממ"מ) של הכנסת
↑  מתנאל בראלי, ‏הנציב שאיש לא מינה, השילוח, 13, פברואר 2019.
↑  נטעאל בנדל, מבקר המדינה הסמיך עצמו לבקר זכויות אדם, באתר מקור ראשון, ‏04/18/2019
↑  "A National Human Rights Institution in Israel: Possibilities and Limitations" באתר מרכז מינרבה לזכויות אדם
↑  מתן ברניר, ‏ראיון עם האיש שמכיר את כל הסודות של מבקר המדינה, באתר גלובס, 1 בנובמבר 2019
↑  עדו בן פורת, נחנך רחוב מבקר המדינה בירושלים, באתר ערוץ 7, 26 באוקטובר 2015
↑  מיכאל יעקובסון, הבניין החדש של מבקר המדינה יאפשר לו לתצפת על נחקריו, באתר Xnet‏, 6 בספטמבר 2012
| --- | --- |
בקרת זהויות :  NLI: 987007262992505171  GND: 35606-2  LCCN: n85081244  NLA: 36589522   WorldCat (עם LCCN): n85-081244 
בניין הנהלת מבקר המדינה בקריית הלאום ירושלים
נומי ראפאס

| --- | --- |

ראפאס, 2019
 לידה:  28 בדצמבר 1979 (בת 45) שוודיה הודיסקבל, שוודיה 
 שם לידה:  Hilda Noomi Norén 
 מדינה:  שוודיה 
 תקופת הפעילות:  מ-1988
 מקום לימודים:  Skara School Scene (1999)  Södra Latin 
 פרסים והוקרה:  Dagens Nyheter Culture Prize (2010)  פרס סטלייט (2009)  פרס אמנדה לשחקנית הטובה ביותר (2012)  פרס רוברט לשחקנית הטובה ביותר (2008)  פרס בודיל לשחקנית הטובה ביותר בתפקיד ראשי (2008)  פרס פסטיבל הקולנוע של סיטגס לשחקנית הטובה ביותר (2021) 
 http://www.noomi-rapace.info
 פרופיל ב-IMDb
 חתימה:   
 
נומי ראפאס (בשוודית: Noomi Rapace; נולדה ב-28 בדצמבר 1979) היא שחקנית קולנוע שוודית. זכתה להצלחה הודות לתפקידה בעיבודים הקולנועיים השוודיים של סדרת ספרי "טרילוגיית מילניום", ובראשם "נערה עם קעקוע דרקון".
ראפאס בכנס קומיק-קון, 2017
ביוגרפיה

נולדה בשם הילדה נומי נורן (Noomi Norén) בעיר הודיקסוואל שבמחוז יבלבורג, שוודיה, היא בתם של השחקנית השוודית נינה נורן, ושל זמר הפלמנקו הספרדי רוחליו דוראן. אחותה של ראפאס, סארון, היא צלמת. היא לא גדלה לצד אביה הביולוגי, וכשהייתה בת חמש היגרה עם אמה, אחותה ואביה החורג לעיירה קטנה בסוד'ורלנד, איסלנד.
לראשונה שיחקה בגיל שבע בסרט האיסלנדי השקט "בצילו של העורב" בתפקיד קטן בסצנת החתונה. החוויה הניסיונית הובילה אותה להקדיש את זמנה למשחק ולעזוב את הבית בגיל 15 כדי לחזור למולדתה שוודיה, שם למדה בבית ספר לתיאטרון בסטוקהולם ורכשה ניסיון בתיאטרון המלכותי הלאומי.
חיים אישיים

בנוסף לשפה השוודית, ראפאס דוברת איסלנדית, דנית, נורווגית ואנגלית שוטפת.
ראפאס נישאה לשחקן השוודי אולה ראפאס בשנת 2001. עם הנישואים, החליטו בני הזוג להשתמש בשם המשפחה ראפאס, שפירושו "ציפור דורס" הן בצרפתית והן באיטלקית, כי זה נשמע "מגניב". יש להם בן, לב, יליד 2003. בספטמבר 2010 הגישו בני הזוג תביעת גירושין שנכנסה לתוקף בשנה לאחר מכן.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1988 | In the Shadow of the Raven | ילדה בחתונה |  |
| 1997 | Sanning eller konsekvens | נדיה |  |
| 2001 | Röd jul | בחורה בטברנה |  |
| 2003 | En utflykt till månens baksida | אנדראה |  |
| 2003 | Capricciosa | אלווירה |  |
| 2004 | Älskar, älskar och älskar | נלי |  |
| 2005 | Lovisa och Carl Michael | אנה |  |
| 2005 | Toleransens gränser | אמא |  |
| 2005 | Blodsbröder | ורוניקה |  |
| 2006 | Enhälligt beslut | אמירה |  |
| 2006 | Du & jag | מאיה |  |
| 2006 | Sökarna: Återkomsten | שוטרת |  |
| 2007 | Daisy Diamond | אנה |  |
| 2009 | נערה עם קעקוע דרקון | ליסבת סלאנדר |  |
| 2009 | הנערה ששיחקה באש | ליסבת סלאנדר |  |
| 2009 | הנערה שבעטה בקן הצרעות | ליסבת סלאנדר |  |
| 2010 | מעבר לכאב | לינה |  |
| 2011 | Babycall | אנה |  |
| 2011 | שרלוק הולמס: משחק הצללים | מאדאם סימזה הארון |  |
| 2012 | פרומתאוס | ד"ר אליזבת שו |  |
| 2013 | תשוקה | איזבל |  |
| 2013 | האישה מאחורי הנקמה | ביאטריס |  |
| 2014 | המסירה | נדיה |  |
| 2015 | ילד 44 | ראיסה דמידובה |  |
| 2016 | Rupture | רנה |  |
| 2017 | המתקפה | אליס רסין |  |
| 2017 | הנוסע השמיני: קובננט | ד"ר אליזבת שו |  |
| 2017 | בהיר | ליילה |  |
| 2017 | מה קרה ליום שני? | האחיות סאטמן |  |
| 2018 | סטוקהולם | ביאנקה לינד |  |
| 2019 | הגנה צמודה | סאם קרלסון |  |
| 2019 | הילדה החטופה | ליזי |  |
| 2020 | סודות שמורים | מאיה ריד |  |
| 2020 | Here Are the Young Men | אנג'ל דאסט |  |
| 2021 | הטיול | ליסה |  |
| 2021 | טלה | מריה |  |
| 2022 | לא תהיי לבד (אנ') | בוסיקלה |  |
| 2022 | מבצע סרטן שחור | קרוליין |  |
| 2023 | מועדון המתנקשים | פאלק |  |
| יפורסם בהמשך | Mother | האם תרזה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1996–1997 | Tre kronor | לוסינדה גונזלס | 12 פרקים |
| 2001 | Pusselbitar | מריקה נילסון | מיני-סדרה |
| 2002 | Stora teatern | פאטימה | מיני-סדרה |
| 2003 | Tusenbröder | מטפלת ביתית | פרק: "Tusenbröder II – Del 5" |
| 2007–2008 | Labyrint | ניקי | תפקיד ראשי; 12 פרקים |
| 2019 | ג'ק ראיין | הארייט "הארי" באומן | תפקיד ראשי (עונה 2); 8 פרקים |
| 2024 | קונסטלציה (אנ') | ג'והאנה "ג'ו" אריקסון | תפקיד ראשי; 8 פרקים |
| TBA | ג'נגו | אליזבת' | סדרת טלוויזיה עתידית של Sky UK |
הערות שוליים

↑  Christopher Vourlias, Noomi Rapace Teases ‘Punk Rock’ Portrayal of Mother Teresa in Upcoming Film ‘Mother’: ‘She Was No Saint’ (EXCLUSIVE), Variety, ‏2024-08-21
| פרס סטלייט לשחקנית הטובה ביותר בסרט קולנוע |
| --- | --- | --- |
| דרמה (1996–2010, 2018–הווה) | פרנסס מקדורמנד (1996) ‏•‏‏ ג'ודי דנץ' (1997) ‏•‏‏ קייט בלאנשט (1998) ‏•‏‏ הילרי סוונק (1999) ‏•‏‏ אלן בורסטין (2000) ‏•‏‏ סיסי ספייסק (2001) ‏•‏‏ דיאן ליין (2002) ‏•‏‏ שרליז ת'רון (2003) ‏•‏‏ הילרי סוונק (2004) ‏•‏‏ פליסיטי האפמן (2005) ‏•‏‏ הלן מירן (2006) ‏•‏‏ מריון קוטיאר (2007) ‏•‏‏ אנג'לינה ג'ולי (2008) ‏•‏‏ שוהרה אע'דאשלו (2009) ‏•‏‏ נומי ראפאס (2010) ‏•‏‏ גלן קלוז (2018) ‏•‏‏ סקרלט ג'והנסון (2019) ‏•‏‏ פרנסס מקדורמנד (2020) ‏•‏‏ קריסטן סטיוארט (2021) ‏•‏‏ דניאל דדויילר (2022) ‏•‏‏ לילי גלדסטון (2023) ‏•‏‏ פרננדה טורס (2024) |  |
| מוזיקלי או קומדיה (1996–2010, 2018–הווה) | גווינת' פלטרו (1996) ‏•‏‏ הלן האנט (1997) ‏•‏‏ כריסטינה ריצ'י (1998) ‏•‏‏ ג'נט מק'תיר (1999) ‏•‏‏ רנה זלווגר (2000) ‏•‏‏ ניקול קידמן (2001) ‏•‏‏ ג'ניפר וסטפלדט (2002) ‏•‏‏ דיאן קיטון (2003) ‏•‏‏ אנט בנינג (2004) ‏•‏‏ ריס וית'רספון (2005) ‏•‏‏ מריל סטריפ (2006) ‏•‏‏ אליוט פייג' (2007) ‏•‏‏ סאלי הוקינס (2008) ‏•‏‏ מריל סטריפ (2009) ‏•‏‏ אן האת'וויי (2010) ‏•‏‏ אוליביה קולמן (2018) ‏•‏‏ אקוופינה (2019) ‏•‏‏ מריה בקלובה (2020) ‏•‏‏ אלנה חיים (2021) ‏•‏‏ מישל יאו (2022) ‏•‏‏ אמה סטון (2023) ‏•‏‏ דמי מור (2024) |  |
| סרט (2011–2017) | ויולה דייוויס (2011) ‏•‏‏ ג'ניפר לורנס (2012) ‏•‏‏ קייט בלאנשט (2013) ‏•‏‏ ג'וליאן מור (2014) ‏•‏‏ סרשה רונאן (2015) ‏•‏‏ איזבל הופר / רות נגה (2016) ‏•‏‏ סאלי הוקינס / דיאן קרוגר (2017) |  |
| --- | --- |
בקרת זהויות :  NLI: 987007422480605171  PLWABN: 9811986108905606  BIBSYS: 9049679  BNE: XX4860521  BnF: cb16554613v (data)  GND: 140496378  ISNI: 0000 0001 2032 3235  LCCN: no2010108349  NKC: xx0136446  NLK: KAC2020L6854  NTA: 327203900  SUDOC: 139539867  VIAF: 107188107   WorldCat (עם VIAF): 107188107
ננה קונאדו אגימן רולינגס

| --- | --- |

 לידה:  17 בנובמבר 1948 (בת 76) גאנה 
 מדינה:  גאנה גאנה
 השכלה:  אוניברסיטת קוואמה נקרומה למדע וטכנולוגיה  מכון גאנה לניהול ולמנהל ציבורי  בית הספר הבינלאומי של גאנה  בית ספר אצ'ימוטה  אוניברסיטת ג'ונס הופקינס 
 מפלגה:  הקונגרס הלאומי דמוקרטי 
 בן או בת זוג:  ג'רי ג'ון רולינגס 
 
ננה קונאדו אגימן רולינגס (באנגלית: Nana Konadu Agyeman Rawlings) היא הגברת הראשונה לשעבר של גאנה מיוני 1979 ועד ספטמבר 1979, ופעם נוספת בין דצמבר 1981 ועד ינואר 2001. בשתי הפעמים כאשתו של הנשיא ג'רי ג'ון רולינגס.
בשנת 1982 הפכה לנשיאת "תנועת הנשים ה-31 בדצמבר", בשנת 2016 הגישה מועמדותה לנשיאות ובכך נהפכה לאישה הראשונה שעשתה זאת בגאנה.
קורות חיים

ננה קונאדו נולדה ב-17 בנובמבר  1948, בת ליוט ופליציה אגימן, משתייכת לשבט אשנטי (Ashanti). במהלך לימודיה במכללת אחימוטה באקרה פגשה את ג'רי ג'ון רולינגס שלימים נהיה בעלה. בהמשך, למדה אומנות וטקסטיל באוניברסיטת "קוואמה נקרומה למדע וטכנולוגיה" וקיבלה תעודת עיצוב פנים. בנוסף, מילאה תפקידים פעילים בהנהגת בסטודנטים, בין היתר כמנהלת אולם המגורים שבו התגוררה.
ננה קונאדו ורולינגס נישאו בשנת 1977, לשניים ארבעה ילדים: איזנאטור, יאהא אסנטאווה, אמינה וקמאת'י, וכמה נכדים.
בעלה, ג'ון רולינגס, הוביל הפיכה צבאית שהפילה את השלטון המקומי ב-1981 והתחיל לכהן כראש ממשלה מהשנה שאחריה. רולינגס הוביל את המדינה לשלטון אזרחי וב-1992 התקיימו שוב בחירות חופשיות. קונאדו מספרת שלא הייתה חלק מההפיכות, לא לקחה חלק בתכנון ולא הייתה מודעת להתרחשות.
קורות חיים > קידום נשים וילדים > תנועת הנשים 31 בדצמבר

קונאדו ייסדה במידה ניכרת את "תנועת הנשים 31 בדצמבר" ("The 31st December Women’s Movement") לאחר שבעלה תפס את השלטון אחרי ההפיכה ב-1981.
במהלך כהונתה כגברת הראשונה של גאנה ונשיאת תנועת הנשים, שגרירות גאנה פרסמה הצהרה בשמה ב-31 בדצמבר. ההצהרה היוותה את יעדי תנועת הנשים: "השאיפה שלי היא לראות את שחרור הנשים בכל רמות הפיתוח כדי לאפשר להן לתרום ולהנות מהתקדמות חברתית-כלכלית ופוליטית של המדינה... יש להכיר בתפקיד החיוני של נשים לקידום שלום במשפחה, במדינה ובעולם כולו. יש להכיר בכך, וכדי לעשות זאת עליהן להיות בעלות סמכות פוליטית. יש לצייד אותן כראוי לאתגרים של זיהוי ביקורתי והערכת פתרונות לשיפור החברה".
התנועה כללה כ-2 מיליון נשים. קונאדו תיארה את התנועה כ"איגוד לא-ממשלתי רחב-כוונות השואף להשיג מטרות אלו באמצעות גיוס יעיל של נשים". התנועה הקימה יותר מ-870 בתי ספר ברחבי גאנה ועבדה באופן פעיל כדי לעורר עניין עבור הישג של התפתחות הילד ותכנון המשפחה. בנוסף, התנועה הקימה מעונות יום, משתלות, מאפיות, קואופרטיבי דיג לנשים, מפעלי עיבוד מזון ומגוון תוכניות כלכליות. היא גייסה כסף הן מהממשלה והן מתוכנית הפיתוח של האו"ם.
קונאדו הכריזה שתמשיך לעבוד בתנועה גם אם בעלה כבר לא יכהן כנשיא.
ב"בולטימור אפרו-אמריקן" (Baltimore Afro-American), עיתון הדגל של הרשת האפרו-אמריקאית, דווח כי נשים הן כוח העבודה הגדול ביותר בגאנה והן שואפות להיות חלק מרכזי בפיתוח מחודש של המדינה. למעשה, עד דצמבר 1981 לא היה לנשים כוח השפעה במשפט או בפוליטיקה, אפילו לא בחוקים שנוגעים להן. זו הייתה תנועה עממית, עם נשים שמכרו את אדמתם, בגדים ותכשיטים כדי לקבל כסף.
קורות חיים > קידום נשים וילדים > זכויות נשים וילדים

בתחילת שנות השמונים, התאגדו כמה נשים סביב קונאדו במטרה להקים ארגון נשים. אחרי פגישות מועטות לא קרה דבר. ממפגש ודיון עם הנשים עלה כי צריך להתחיל עם דברים שיניבו עבורן כסף. רוב הנשים רוצות דברים בסיסיים כמו מים, לכן צריך לעזור להן לפתח את הקהילות שלהן במגזר החברתי. בהתאם לזאת, התנועה הנחילה לנשים דרכים לייצר הכנסה ולחסוך כסף עבור פרויקטים קהילתיים. קונאדו עודדה אותן להיות חלק מתהליך קבלת ההחלטות בכפריהן, ודאגה שיכירו את מדיניות הבריאות והחינוך.
בשנת 1991, הודות למאמצים שהשקיעה קונאדו, גאנה אישרה את אמנת האו"ם בדבר זכויות הילד.
באמצעות התנועה, קונאדו הצליחה להעביר חוק מכריע בנוגע לירושות. עד להתערבותה, לנשים בגאנה היו זכויות ירושה מעטות בלבד על מות בעליהן. החוק שהעבירה קונאדו סיפק עבורן זכות לירושה גם אם לא נשארה צוואה מסודרת.
התנועה שמה לעצמה למטרה לתת לנשים את הכלים להיות מעורבות יותר בתהליכי הבחירות ודאגה להעלאת המודעות בנושא. בעקבות זאת, הרבה נשים נכנסו לוועדות בכפרים ובמחוזות שלהן, כמה מהן אפילו הגיעו לכהן בתור ראש ועדה. שיא המהלך היה בשנת 1992, כאשר נבחרו 19 נשים לפרלמנט.
קורות חיים > פעילות פוליטית > מסע לארצות הברית לקידום סחר כגברת ראשונה

במהלך שנת 1995, נסעה הגברת הראשונה של גאנה עם בעלה כחלק ממסעו כנשיא, בניסיון לעודד השקעות וסחר עם גאנה. הם ביקרו בניו יורק, שיקגו, אטלנטה, וושינגטון, יוסטון, דטרויט, לינקולן, פנסילבניה ולוס אנג'לס. הם היו הזוג הנשיאותי הגאני הראשון שיצא לסיור כזה בארצות הברית.
קורות חיים > פעילות פוליטית > המפלגה הדמוקרטית הלאומית (NDP)

בשנת 2009 עזבה קונאדו את המפלגה הפוליטית של בעלה, הקונגרס הדמוקרטי הלאומי (NDC). מאוחר יותר נבחרה להיות יו"ר המפלגה הדמוקרטית הלאומית (NDP).
קורות חיים > פעילות פוליטית > בחירות 2012

בשנת 2012, בהיותה האישה הראשונה המכהנת הכי הרבה זמן, הגישה קונאדו מועמדות לנשיאות בפעם הראשונה. המועמדות נפסלה בעת תהליך המינוי על ידי ועדת הבחירות.
קורות חיים > פעילות פוליטית > בחירות 2016

בשנת 2016 הגישה מועמדות שוב, והפעם עברה בהצלחה את תהליך מינוי ועדת הבחירות. בכך הפכה לאישה הראשונה שרצה לנשיאות גאנה. היא כונתה "הילרי קלינטון" של אפריקה. קונאדו זכתה רק ב-15% מהקולות ומאז תבוסתה היא מעורבת פחות בדיון הלאומי. למרות זאת, עדיין שומרת על תומכיה במפלגת האופוזיציה המרכזי.
קורות חיים > כתיבת ספר

ב-26 בנובמבר 2018 השיקה ננה קונאדו את ספרה הראשון,"It takes a women", המתאר את מסעה הפוליטי. הספר הוא ראשון מתוך סדרה של ארבעה ספרים שיספקו תובנות עמוקות על האקטיביזם והחוויות הפוליטיות שלה. בספרה החדש מספרת קונאדו את הסיפור על השנים המעצבות של הסנגוריה שלה להעצמת נשים ועל ייצוג המפלגה הדמוקרטית הלאומית (NPD). בנוסף, יש בספר התייחסות לתחילת הקשר שלה עם רולינגס ולהתנגדות ההורים של השניים לקשר הזה.
המהדורה הבאה של הספר צפויה לצאת בשנה הבאה ולתאר את חייה הפוליטיים-חברתיים של קונאדו.
הערות שוליים

1 2 3 4 5  Nana Konadu Agyeman Rawlings Celebrates 69th Birthday
1 2 3  My mother didn't want me to marry Rawlings - Nana Konadu reveals
1 2 3 4 5 6  Ghana Decides: Candidate Profile: Nana Konadu Agyeman Rawlings
↑  I had no knowledge of my husband's coups - Nana Konadu Rawlings
1 2  Open House of Chiefs to Queen-mothers – Nana Konadu
↑  Statement by Mrs Nana Konadu Agyeman-Rawlings, Former First Lady of Ghana and President of the 31st December Women’s Movement, on the occasion of the 34th Session of the Governing Council of IFAD
1 2 3  Let's Use This Year 31st December Occasion To Invite Madam Konadu!
↑  Ghana: Information on the 31st December Women's Movement
↑  Baltimore News
1 2 3  Nana Konadu Agyeman Rawlings
↑    Colin Freeman; Agence France-Presse, ‏'Ghana's Hillary Clinton': Nana Rawlings is first woman to run for president in West African country, as election gets under way, The Telegraph, 7 December 2016
↑  Ghana : Nana Konadu Rawlings conserve des partisans au sein de l’opposition
↑  Nana Konadu Agyeman Rawlings shares her story in ‘It Takes A Woman’
↑  Nana Konadu Out With First Book “It Takes A Woman”
| --- | --- |
בקרת זהויות :  ISNI: 0000 0000 4931 9179  LCCN: n2007005500  VIAF: 48671911   WorldCat (עם VIAF): 48671911
סימפיזיוליזיס

| --- | --- |
 תחום:  גינקולוגיה 
 מיקום אנטומי:  תחק 
 
סימפיזיוליזיס (Symphysiolysis) הוא מצב רפואי המתאר התרופפות או הפרדה חלקית של המפרק המחבר בין עצמות האגן – הסימפיזיס פוביס (Symphysis Pubis). מצב זה מתרחש בעיקר במהלך הריון ולידה, אך עשוי להופיע גם בעקבות טראומה או מצבים רפואיים אחרים.
גורמים

הגורם המרכזי לסימפיזיוליזיס בהריון הוא השפעת ההורמון רלקסין שפועל לריכוך הרצועות המחברות בין עצמות האגן, כדי לאפשר גמישות והתאמה ללידה. לעיתים, תהליך זה מתרחש באופן מוגבר, מה שמוביל לריכוך יתר, לחץ על העצבים, כאב ותסמינים נוספים.
גורמים נוספים עשויים לכלול:
טראומה או פציעות באזור האגן.
לידות מרובות או קרובות בזמן.
יציבה לא נכונה או מאמץ יתר.
חולשה של שרירי רצפת האגן או הבטן.
תסמינים

כאב באזור עצם החיק (פוביס), במיוחד בעת תנועה.
קושי בהליכה, במיוחד בעת הרמת רגל או שינוי תנוחה.
כאבים המקרינים לגב התחתון, לירכיים ולמפשעה.
תחושת "קליקים" או חוסר יציבות באגן.
כאבים בעת קיום יחסי מין.
אבחון

האבחון נעשה על ידי רופא נשים, אורתופד או פיזיותרפיסט באמצעות:
תשאול רפואי והערכת הסימפטומים.
בדיקה גופנית לזיהוי רגישות וכאב באזור הסימפיזיס פוביס.
בדיקות הדמיה כמו אולטרסאונד, צילום רנטגן (לא מומלץ בהריון) או MRI.
טיפול

הטיפול מותאם לחומרת המצב וכולל:
מנוחה והפחתת עומסים על האגן.
שימוש בחגורת אגן מיוחדת לתמיכה.
תרגילים פיזיותרפיים לחיזוק שרירי האגן והיציבה.
תרופות לשיכוך כאבים (בהתאם להנחיית רופא, במיוחד בהריון).
שינויים בהרגלי התנועה והיציבה, כגון הימנעות מעמידה ממושכת או הליכה רחבה מדי.
במקרים נדירים ביותר – התערבות כירורגית, אם קיימת הפרדה משמעותית הגורמת לאי יציבות קבועה.
פרוגנוזה

לרוב, סימפיזיוליזיס חולף לאחר הלידה, כאשר ההורמונים חוזרים לרמה תקינה, והאגן מתייצב מחדש. עם זאת, במקרים מסוימים, הכאב והתסמינים עשויים להימשך חודשים ואף שנים לאחר הלידה.
מניעה

פעילות גופנית מתונה במהלך ההריון לחיזוק שרירי האגן.
יציבה נכונה והימנעות מעומסים מיותרים.
שימוש נכון בתנועות הגוף – הימנעות מהפרדה רחבה של הרגליים ושימוש נכון בתנוחות ישיבה וקימה.
הערות שוליים

↑  ד"ר מיכל פישר ברטל, סימפיזיוליזיס בהיריון - כאבים במפשעה ובאגן, באתר בית החולים שיבא
ארץ ר'ון

ר'ון (באנגלית: Rhûn, בסינדארין: "המזרח") – בעולם הפנטזיה של ג'. ר. ר. טולקין – מכונה גם "ארצות המזרח", בשפת בני המזרח, היא אזור גדול בחלקה המזרחי הרחוק של הארץ התיכונה. הייתה זו ביתם וממלכתם של בני המזרח בימי העידנים השני והשלישי. שכנו בה עמים ושונים שגם לחמו יחד והיו בשירותו של סאורון.
תיאור

"ר'ון" הוא שם המשמש לכל הארצות השוכנות מזרחית לר'ובניון, מסביב ומעבר לימה הפנימית של ר'ון, משם הגיעו התקפות רבות על גונדור רבתי ובעלות בריתה במהלך העידן השלישי.
מעט מאוד ידוע על האדמות שמעבר לימת ר'ון הגדול שעמד על גבולותיו עם הארצות המערביות. אפילו גנדלף מעולם לא הגיע עד לשם במסעותיו, ועל אף שאראגורן ביקר פעם אחת, לא מסופר על הרפתקאותיו שם.
מעט ידוע על הגאוגרפיה העתיקה של הארץ מהסילמריליון; הרבה מעבר לימת ר'ון היה ים פנימי נוסף, ימת הלקר, ומעבר לה רכס של הרים המכונים "Orocarni" ("ההרים האדומים"). אי שם במזרח האבוד, היו אגמי הקויווינן והילדורין, שם התעוררו לראשונה העלפים והאטני: כל ילדי אילובטר יכלו להתחקות אחר מסעות אבותיהם לאזורים המזרחיים של הארץ התיכונה.
תושבי הארץ הם בני המזרח, גזע של בני אדם שהתפתו לרוע מלקור וסאורון והפכו למשרתיהם של שני אדוני האופל ונלחמו כבעלי בריתם במלחמות באזורים שונים בהיסטוריה.
במהלך העידן השלישי ביקרו שלושה קוסמים בר'ון; סרומן, אלטר ופלנדו. לאחר שסארומן שב מערבה, נותרו שם שני הקוסמים הכחולים. גורלם אינו ידוע, וכמו כן לא ידוע האם כשלו בניסיונם לסייע לעמים עמם היו בקשר להתנגד להשפעתו של סאורון. סאורון עצמו נסע לארצות המזרח, כשהוא מסתתר מפני המועצה הלבנה במהלך מאות השנים המכונות במערב "השלום הזהיר".
גונדור כבשה פעמיים את קצה המערבי של ר'ון: תחת המלכים רומנדסיל הראשון ורומנדסיל השני, אך מעולם לא ביססה שם שלטון ממשי.
לבסוף הוכנעו אנשי ר'ון בעידן הרביעי תחת המלך אלסר (אראגורן) ובנו אלדריון. בסופו של דבר עשה המלך אלסר שלום עם בני המזרח, והם הורשו להישאר בר'ון.
גאוגרפיה

חלקה המערבי של ר'ון נראה במפות של מערב הארץ התיכונה. המפות מראות את הימה הגדולה של ר'ון, אליו זורם הנהר השוטף מצפון מערב, מקורו בהר הבודד. ישנו יער מצפון-מזרח לימה, וליד החופים הדרום-מערביים היו גבעות רבות. דרום-מערבית לים ר'ון שוכנת גם אדמת דורוויניון.
הימה הפנימית של ר'ון נמצאת במערב ר'ון על הגבול בין ר'ון לארצות הפרא. ישנם הרים בצדה הדרום-מערבי של ימת ר'ון ויער בצפון-מזרח.
בהמשך מזרח ר'ון היו אזורים עתיקים שבהם התעוררו ילדי אילובטר לראשונה: קויווינן, שבו התעוררו העלפים, ששכבו על שפת ימת הלקר ליד ההרים האדומים, והילדוריין לאטני. בנוסף, החזיק סאורון במצודה בר'ון במהלך העידן השלישי.
כוחות ר'ון

ר'ון הייתה ידועי בכוחות לוחמים רבים, אשר כמעט הביאו את האבדון על גונדור ובישרו את ניצחונו המלא של סאורון על כל הארץ התיכונה.
נראה כי הנשק העיקרי של חיל הרגלים של ר'ון שנלחם כנגד גונדור היה החנית, אם כי היו דיווחים על גברים נמוכים וקשוחים שהניפו גרזנים במהלך הקרב בשדות פלנור.
בספרים נכתב שהשתמשו פעם בקשתות על גבי סוסים וחלקם תוארו כפרשים. אלה היו יעילים ביותר באדמות ההפקר השטוחות שאפיינו את רוב ר'ובניון במישורים הרחבים בין שטחיו הדרומיים של יעראפל לבין הרכסים הצפוניים של ארץ מורדור, צבא זה השמיד את צבאות גונדור תחת המלך נרמיל השני בקרב המישורים.
בני המזרח שלחמו במלחמת הטבעת הקימו וטיפחו בסיס מוצק של מצוינות צבאית ופראות אימתנית שאפיינה את אבותיהם הכובשים. לעיתים קרובות, בני המזרח יחד עם אורקים, הרדרים, ואורוק-אי היו הראשונים להתנגש עם האויב והאחרונים לעזוב את השדה. ההחלטה של בני המזרח להילחם עד מוות הודגמה גם ביום האחרון לקרב בשדות הפלנור לאחר שהסיכויים התהפכו לרעת סאורון. בזמן שצבא מורדור נסוג או נכנע וברח בהמוניו מעבר לגשר לאוסגיליאת, עצר צבא בני המזרח בגבו לנהר אנדוין ועמד על שלו. איש לא שרד, אך אויביו ספגו נפגעים רבים.
היסטוריה

העלפים הראשונים התעוררו הרחק מזרחית לימת ר'ון, ורבים מהם הובלו לאמן על ידי הוולא אורומה. כמה עלפים נטשו את המסע הגדול הזה ובחרו להישאר במזרח; הם נקראו האווארי.
ההאטני הראשונים התעוררו גם הם במזרח הרחוק, שם פגשו לראשונה את הגמדאים ואת האווארי. אבותיהם של האדין וההדרואידין הלכו מערבה מר'ון. לחופי ימת ר'ון, חלק מהשבטים הללו שהלכו מערבה נפרדו ושפותיהם התבדלו במהרה. בני אדם אחרים נותרו בר'ון, ורבים מהם עברו לשליטת מורגות ומאוחר יותר סאורון. גברים אלה נקראו בני המזרח, והם הובילו התקפות רבות נגד גונדור ובעלי בריתה במהלך העידן השלישי.
החלקים המערביים ביותר של רהון נכבשו על ידי גונדור פעמיים, תחת המלכים רומנדסיל הראשון ורומנדסיל השני, אך לנומנורים מעולם לא הייתה שליטה מלאה עליו. חלקה המערבי של ר'ון נכבש לבסוף בעידן הרביעי תחת המלך אלסאר ובנו אלדריון.
ראו גם

ים נורנן
הערות שוליים

↑  ההרים האדומים סימנו את המזרח בדיוק כמו שארד לינדון (ההרים הכחולים) סימנו את המערב.
↑  The History of Middle-earth, Vol. XI: The War of the Jewels, Part Two: The Later Quenta Silmarillion, chapter 13: "Concerning the Dwarves"
פראג

ערך זה עוסק בבירת צ'כיה. אם התכוונתם לשיר, ראו .
מבט על פראג ממגדל הקלמנטיום, מושב הספרייה הלאומית הצ'כית
פראג (בצ'כית: Praha, ‏האזנהקובץ:Cs-Praha.ogg‏Ⓘ‏) היא בירת צ'כיה והעיר הגדולה ביותר בה. פראג מהווה את המרכז הכלכלי, התרבותי והתעשייתי של צ'כיה. היא ממוקמת על הנהר ולטאבה (Vltava), גשר קארל החוצה את הנהר. האוכלוסייה מונה כ־1.3 מיליון תושבים. שטח המטרופולין של פראג 6,977 קמ"ר. בין כינוייה של פראג: "העיר בעלת מאות הצריחים המחודדים", "העיר הזהובה", "אם כל הערים" ו"הלב של אירופה".
וישהראד
קתדרלת ויטוס הקדוש הממוקמת בתוך מצודת פראג
כיכר ואצלב (ואצלבסקה נאמסטי בצ'כית) במרכז פראג